ddrg/super_eurlex huggingface dataset:
KOMMISSIONENS FORORDNING (EF) Nr. 2797/1999

af 29. december 1999

om ændring af forordning (EF) nr. 1771/96 om gennemførelsesbestemmelser til de særlige foranstaltninger for forsyning af de oversøiske franske departementer med humle

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer(1), senest ændret ved forordning (EF) nr. 1257/1999(2), særlig artikel 2, stk. 6, og

ud fra følgende betragtninger:

(1) Den mængde i den foreløbige opgørelse for forsyning af de oversøiske franske departementer med humle, der fritages for importtold ved indførsel til de oversøiske franske departementer, eller for hvilken der ydes EF-støtte for produkter fra resten af Fællesskabet, samt støttebeløbet blev fastsat ved Kommissionens forordning (EF) nr. 1771/96(3), senest ændret ved forordning (EF) nr. 2718/98(4); nævnte mængde bør fastlægges for perioden fra 1. januar til 31. december 2000;

(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 1771/96 affattes således: "Artikel 1

Med henblik på anvendelsen af artikel 2 i forordning (EØF) nr. 3763/91 fastsættes den mængde i den foreløbige forsyningsopgørelse for humle henhørende under KN-kode 1210 og 1302 13 00, som fritages for importafgift ved indførsel til de oversøiske franske departementer, eller for hvilken der ydes EF-støtte for produkter fra resten af Fællesskabet, til 15 tons for perioden 1. januar til 31. december 2000. Denne mængde er fordelt som angivet i bilaget.

De franske myndigheder kan ændre denne fordeling inden for rammerne af den samlede fastsatte mængde. I så fald underretter de Kommissionen om denne ændring."

Artikel 2

Denne forordning træder i kraft på dagen for offentliggørelsen i De Europæiske Fælllesskabers Tidende.

Den anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. december 1999.

På Kommissionens vegne

Margot WALLSTRÖM

Medlem af Kommissionen

(1) EFT L 356 af 24.12.1991, s. 1.

(2) EFT L 160 af 26.6.1999, s. 80.

(3) EFT L 232 af 13.9.1996, s. 11.

(4) EFT L 342 af 17.12.1998, s. 14.

BILAG

>TABELPOSITION>
KOMMISSIONENS FORORDNING (EF) Nr. 2753/1999

af 22. december 1999

om ændring af forordning (EF) nr. 2009/1999 om salg ved periodisk licitation af oksekød, som visse interventionsorganer ligger inde med, og som er beregnet til udførsel

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød(1), senest ændret ved forordning (EF) nr. 1633/98(2), særlig artikel 7, stk. 3, og

ud fra følgende betragtninger:

(1) Ifølge Kommissionens forordning (EF) nr. 2009/1999 af 20. september 1999 om salg ved periodisk licitation af oksekød, som visse interventionsorganer ligger inde med, og som er beregnet til udførsel, og hvilken forordning ophæver forordning (EF) nr. 1587/1999(3), er der afholdt licitation vedrørende salg af betydelige mængder interventionsoksekød fra tyske interventionslagre; på grund af uforudsete administrative og praktiske problemer i forbindelse med overtagelsen, især som følge af leverancer af fødevarehjælp til Rusland, kan det tyske interventionsorgan ikke rettidigt stille alle kødmængderne til rådighed for tilslagsmodtagerne i overensstemmelse med forordning (EF) nr. 2009/1999; for at denne situation, som de er uden indflydelse på, ikke skal få negative følger for de involverede, bør de leveringsfrister og gyldigheden af de licenser, der omhandles i artikel 5, forlænges;

(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EF) nr. 2009/1999 foretages følgende ændringer:

1. I artikel 5, stk. 1, udskiftes "to måneder" med "tre måneder".

2. I artikel 5, stk. 2, udskiftes "60 dage" med "90 dage".

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 20. september 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28.6.1968, s. 24.

(2) EFT L 210 af 28.7.1998, s. 17.

(3) EFT L 248 af 21.9.1999, s. 15.
RÅDETS FORORDNING (EF) Nr. 2745/1999

af 17. december 1999

om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 26,

under henvisning til forslag fra Kommissionen, og

ud fra følgende betragtninger:

(1) Ved forordning (EF) nr. 2505/961(1), har Rådet åbnet fællesskabstoldkontingenter for en række landbrugs- og industriprodukter; Fællesskabets behov for forsyninger med disse produkter bør dækkes på de gunstigste betingelser; der bør derfor åbnes fællesskabskontingenter til nedsat sats eller nulsats for passende mængder, ligesom der bør ske en forhøjelse for hele året 1999 og en forlængelse af gyldigheden af visse eksisterende toldkontingenter, uden at der skabes forstyrrelser på markedet for disse produkter;

(2) en række produkter, der er omhandlet i ovennævnte forordning, og for hvilke det ikke længere er i Fællesskabets interesse at opretholde et fællesskabstoldkontingent, bør slettes i tabellen i bilag I;

(3) i betragtning af de mange ændringer med virkning fra den 1. januar 2000 og for at skabe klarhed for brugerne bør disse ændringer foretages ved, at tabellen i bilag I til den pågældende forordning erstattes med tabellen i bilaget til nærværende forordning;

(4) henset til denne forordnings økonomiske betydning for den europæiske industri og nødvendigheden af, at den træder i kraft den 1. januar 2000, bør sagens hastende karakter som omhandlet i punkt 1, nr. 3, i tillægsprotokollen til Amsterdam-traktaten, om de nationale parlamenters rolle i Den Europæiske Union, gøres gældende;

(5) forordning (EF) nr. 2505/96 bør ændres i overensstemmelse hermed -

UDSTEDT FØLGENDE FORORDNING:

Artikel 1

For kontingentperioden fra 1. januar til 31. december 1999 ændres bilag I til forordning (EF) nr. 2505/96 således:

- kontingentmængden for toldkontingentet med løbenummer 09.2711 ændres til 1035000 tons

- kontingentmængden for toldkontingentet med løbenummer 09.2939 ændres til 135000000 stk.

- kontingentmængden for toldkontingentet med løbenummer 09.2943 ændres til 60000000 stk.

- kontingentmængden for toldkontingentet med løbenummer 09.2944 ændres til 48000000 stk.

- kontingentmængden for toldkontingentet med løbenummer 09.2959 ændres til 60000 tons.

- kontingentmængden for toldkontingentet med løbenummer 09.2966 ændres til 12000 tons.

Artikel 2

Tabellen i bilag I til forordning (EF) nr. 2505/96 erstattes med tabellen i bilaget til nærværende forordning.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2000, bortset fra artikel 1, som anvendes fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1999.

På Rådets vegne

K. HEMILÄ

Formand

(1) EFT L 345 af 31.12.1996, s. 1. Senest ændret ved forordning (EF) nr. 1969/99 (EFT L 244 af 16.9.1999, s. 38).

BILAG

>TABELPOSITION>
KOMMISSIONENS FORORDNING (EF) Nr. 2735/1999

af 21. december 1999

om undtagelse fra forordning (EF) nr. 1294/96 for så vidt angår sidste frist for indgivelse af høstanmeldelsen for druer i visse franske departementer for produktionsåret 1999/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin(1), senest ændret ved forordning (EF) nr. 1677/1999(2), særlig artikel 3, stk. 4, og

ud fra følgende betragtninger:

(1) Det fastsættes i artikel 11, stk. 1, i Kommissionens forordning (EF) nr. 1294/96 af 4. juli 1996 om gennemførelsesbestemmelser til Rådets forordning (EØF) nr. 822/87 for så vidt angår høst-, produktions- og beholdningsanmeldelser inden for vinsektoren(3), senest ændret ved forordning (EF) nr. 225/97(4), at den 10. december er sidste frist for indgivelse til de kompetente myndigheder af høst- og produktionsanmeldelser for druer, der er forarbejdet til vin. De meget specielle vejrforhold i et produktionsområde i Frankrig har hindret udarbejdelsen af disse anmeldelser, og den pågældende frist kan derfor ikke overholdes;

(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Producenter af vin fremstillet af friske druer i de kantoner, der er anført i bilaget, i produktionsåret 1999/2000 kan som undtagelse fra artikel 5, stk. 1, i forordning (EF) nr. 1294/96 indgive de i artikel 1 og 3 i ovennævnte forordning omhandlede anmeldelser senest den 20. januar 2000.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 10. december 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 1999.

På Kommissionens vegne

Franz FISCHLER

Medlem af Kommissionen

(1) EFT L 84 af 27.3.1987, s. 1.

(2) EFT L 199 af 30.7.1999, s. 8.

(3) EFT L 166 af 5.7.1996, s. 14.

(4) EFT L 37 af 7.2.1997, s. 1.

BILAG

Departement Aude (11):

alle kantoner

Departement Hérault (34):

følgende kantoner:

Olonzac

Rougan

La Salvetat

Capestant

St Pons de Thomières

St Chinian

Béziers.
KOMMISSIONENS FORORDNING (EF) Nr. 2605/1999

af 9. december 1999

om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved Kommissionens forordning (EF) nr. 1253/1999(2), særlig artikel 13, samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

(1) Kommissionens forordning (EØF) nr. 3846/87(3), senest ændret ved Kommissionens forordning (EF) nr. 1230/1999(4), fastsætter på grundlag af den kombinerede nomenklatur en nomenklatur over eksportrestitutioner for landbrugsprodukter;

(2) for at lette den elektroniske dataoverførsel og herigennem mindske udgifterne bør sektorforordningerne om eksportrestitutioner udarbejdes på en mere ensartet måde; med henblik herpå bør der fastsættes koder for faste bestemmelsessteder og landegrupper, som er fælles for flere markedsordninger; koderne bør indarbejdes i forordning (EØF) nr. 3846/87;

(3) ud over disse koder for faste bestemmelsessteder og landegrupper findes der også koder for hvert enkelt af de tredjelande, der er opført i listen over lande og territorier med henblik på statistikkerne over EF's udenrigshandel og handlen mellem dets medlemsstater; i sektorforordningerne kan der ligeledes forekomme koder for landegrupper;

(4) de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EØF) nr. 3846/87 foretages følgende ændringer:

1) I artikel 1, andet punktum, ændres ordet "bilaget" til "bilag I".

2) Følgende indsættes som artikel 3a: "Artikel 3a

Der indføres en kode for de faste bestemmelsessteder og landegrupper, der er fælles for flere markedsordninger, og som er opført i bilag II."

3) Det nuværende bilag "Nomenklatur over eksportrestitutioner for landbrugsprodukter" bliver herefter bilag I.

4) Bilaget til denne forordning indsættes som bilag II.

Artikel 2

Denne forordning træder i kraft den 1. september 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. december 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1.7.1992, s. 21.

(2) EFT L 160 af 26.6.1999, s. 18.

(3) EFT L 366 af 24.12.1987, s. 1.

(4) EFT L 149 af 16.6.1999, s. 3.

BILAG

"BILAG II

Kode for bestemmelsessted ved eksportrestitutioner

>TABELPOSITION>"
KOMMISSIONENS FORORDNING (EF) Nr. 2551/1999

af 2. december 1999

om ændring af forordning (EF) nr. 963/98 om handelsnormer for blomkål og artiskokker

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1257/1999(2), særlig artikel 2, stk. 2, og

ud fra følgende betragtninger:

(1) I bilag I til Kommissionens forordning (EF) nr. 963/98(3) om handelsnormer for blomkål og artiskokker er der fastsat bestemmelser for blomkåls farve; visse nye blomkålssorter har andre farver end dem, det hidtil har været tilladt at afsætte; bestemmelserne om kvalitet og standardmærkning for blomkål bør ændres;

(2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I bilag I til forordning (EF) nr. 963/98 foretages følgende ændringer:

1) I afsnit II (Bestemmelser vedrørende kvalitet), litra B) (Klasseinddeling), affattes fodnote 1 således: "(1) Det er dog tilladt at afsætte blomkål med en anden farve, hvis de har kendetegn, som er fastsat for den pågældende klasse, og farven er karakteristisk for sorten."

2) I afsnit VI (Bestemmelser vedrørende mærkning), litra B) (Produktets art), affattes andet led således: "- handelstypens eller sortens navn for blomkål med en anden farve, der er angivet i fodnote 1 i afsnit II, litra B)."

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den første dag i måneden efter ikrafttrædelsen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. december 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 1.

(2) EFT L 160 af 26.6.1999, s. 80.

(3) EFT L 135 af 8.5.1998, s. 18.
RÅDETS FORORDNING (EF) Nr. 1602/1999

af 19. juli 1999

om ændring af forordning (EF) nr. 2597/97 om supplerende regler til den fælles markedsordning for mælk og mejeriprodukter med hensyn til konsummælk

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtning:

Ifølge artikel 4, litra d), i forordning (EF) nr. 2597/97(3) skal konsummælk have et fedtfrit tørstofindhold på mindst 8,5 % (m/m) i mælk med et fedtindhold på 3,5 % (m/m) eller en tilsvarende procentdel for mælk med et andet fedtindhold; det er blevet konstateret, at den rå mælk, der indsamles i visse medlemsstater, ikke når op på nævnte procentdel i hele eller en del af året; denne situation risikerer at hæmme de regelmæssige forsyninger med konsummælk i visse af Fællesskabets regioner; under hensyn til restriktionerne i nævnte forordnings artikel 3, stk. 2, vedrørende behandling af mælkens tørstof samt andre supplerende krav i artikel 4 er det hensigtsmæssigt at ophæve ovennævnte litra d) med virkning fra 1. januar 1999 -

UDSTEDT FØLGENDE FORORDNING:

Artikel 1

I artikel 4 i forordning (EF) nr. 2597/97 udgår litra d).

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. juli 1999.

På Rådets vegne

K. HEMILÄ

Formand

(1) EFT C 70 af 13.3.1999, s. 14.

(2) Udtalelse afgivet den 14. april 1999 (endnu ikke offentliggjort i EFT).

(3) EFT L 351 af 23.12.1997, s. 13.
KOMMISSIONENS FORORDNING (EF) Nr. 624/1999 af 23. marts 1999 om ændring af forordning (EØF) nr. 1713/93 om særlige bestemmelser for anvendelse af landbrugsomregningskurserne i sukkersektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved Kommissionens forordning (EF) nr. 1148/98 (2) særlig artikel 8, stk. 5, artikel 9, stk. 6, og artikel 36, stk. 6,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (3), særlig artikel 9, og

ud fra følgende betragtninger:

Ved forordning (EF) nr. 2799/98 blev der indført en ny agromonetær ordning som følge af indførelsen af euroen; en række udløsende begivenheder, der blev vedtaget ved Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren (4), senest ændret ved forordning (EF) nr. 59/97 (5), er derfor blevet unødvendigt vanskelige at anvende, navnlig som følge af den daglige ændring af vekselkurserne for de ikke deltagende medlemsstaters valutaer; anvendelsen af de udløsende begivenheder bør derfor forenkles, så at ordningen kan forvaltes effektivt, idet kriterierne i artikel 3 i forordning (EF) nr. 2799/98 overholdes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker-

UDSTEDT FØLGENDE FORORDNING:

Artikel 1

I bilaget til forordning (EØF) nr. 1713/93 foretages følgende ændringer:

1) Punkt V affattes således:

>TABELPOSITION>

2) Punkt VIII affattes således:

>TABELPOSITION>

3) Punkt X affattes således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Artikel 1, nr. 1 og 2, anvendes fra den 1. januar 1999. Artikel 1, nr. 3, anvendes fra den 1. marts 1999.

Efter anmodning anvendes de bestemmelser, som er erstattet ved denne forordning, dog for alle transaktioner, der gennemføres i perioden mellem datoerne for anvendelse og datoen for ikrafttrædelse af denne forordning.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. marts 1999.

På Kommissionens vegne

Franz FISCHLER

Medlem af Kommissionen

(1) EFT L 177 af 1. 7. 1981, s. 4.

(2) EFT L 159 af 3. 6. 1998, s. 38.

(3) EFT L 349 af 24. 12. 1998, s. 1.

(4) EFT L 159 af 1. 7. 1993, s. 94.

(5) EFT L 14 af 17. 1. 1997, s. 25.
KOMMISSIONENS FORORDNING (EF) Nr. 568/1999 af 16. marts 1999 om ændring af forordning (EF) nr. 577/97 om visse gennemførelsesbestemmelser til Rådets forordning (EF) nr. 2991/94 om handelsnormer for visse smørbare fedtstoffer og til Rådets forordning (EØF) nr. 1898/87 om beskyttelse af benævnelserne for mælk og mejeriprodukter i forbindelse med afsætning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2991/94 af 5. december 1994 om handelsnormer for visse smørbare fedtstoffer (1), særlig artikel 8,

under henvisning til Rådets forordning (EØF) nr. 1898/87 om beskyttelse af benævnelserne for mælk og mejeriprodukter i forbindelse med afsætning (2), senest ændret ved forordning (EF) nr. 222/98 (3), særlig artikel 4, stk. 2, og

ud fra følgende betragtninger:

Kommissionens forordning (EF) nr. 577/97 (4), senest ændret ved forordning (EF) nr. 2521/98 (5), indeholder særlige regler for brugen af betegnelsen »smør« for den gruppe af sammensatte varer, hvori smør, sukker og alkohol indgår; det er godtgjort at nogle af disse varer falder ind under undtagelsen i artikel 2, stk. 2, i forordning (EF) nr. 2991/94, vedrørende betegnelsens traditionelle art; de pågældende varer defineres i bilag I til forordning (EF) nr. 577/97 som varer med et fedtindhold på mindst 34 %;

ifølge supplerende oplysninger fra Det Forenede Kongerige har visse traditionelle varer et fedtindhold på omkring 20 %; bilag I til forordning (EF) nr. 577/97 bør derfor ændres;

de berørte forvaltningskomitéer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I bilag I, nr. V, første led, i forordning (EF) nr. 577/97 ændres »34 %« til »20 %«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. marts 1999.

På Kommissionens vegne

Franz FISCHLER

Medlem af Kommissionen

(1) EFT L 316 af 9. 12. 1994, s. 2.

(2) EFT L 182 af 3. 7. 1987, s. 36.

(3) EFT L 28 af 1. 2. 1998, s. 1.

(4) EFT L 87 af 2. 4. 1997, s. 3.

(5) EFT L 31 af 25. 11. 1998, s. 12.
RÅDETS FORORDNING (EF) Nr. 2703/1999

af 14. december 1999

om ændring af forordning (EF) nr. 2596/97 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse

RÅDET FOR DEN EUROPÆISKE UNION HAR -

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 2,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Ved artikel 1, andet afsnit, i forordning (EF) nr. 2596/97(3) blev den periode, i hvilken der kan træffes overgangsforanstaltninger, for så vidt angår kravene til fedtindholdet i mælk til konsum i Finland og Sverige, forlænget til den 31. december 1999; de tilpasningsvanskeligheder, som nødvendiggjorde overgangsforanstaltningerne, vil ikke kunne overvindes inden den 31. december 1999;

(2) derfor bør muligheden i tiltrædelsesakten af 1994 for at forlænge den pågældende periode benyttes; perioden bør forlænges med fire år;

(3) halvvejs i perioden bør det konstateres, hvor langt medlemsstaterne er nået med ordningens anvendelse -

UDSTEDT FØLGENDE FORORDNING:

Artikel 1

Artikel 1, stk. 2, i forordning (EF) nr. 2596/97 affattes således: "Denne periode forlænges dog indtil den 31. december 2003, for så vidt angår kravene til fedtindholdet i mælk til konsum i Finland og Sverige.

Finland og Sverige meddeler senest den 31. december 2001 Kommissionen, hvilke foranstaltninger de har truffet med henblik på at tilpasse sig EF-ordningen. På dette grundlag vil Kommissionen forelægge Rådet en rapport om de fremskridt, der er gjort i de pågældende medlemsstater."

Artikel 2

Denne forordning træder i kraft den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 1999.

På Rådets vegne

K. HEMILÄ

Formand

(1) EFT C 342 af 30.11.1999, s. 35.

(2) Udtalelse afgivet den 2.12.1999 (endnu ikke offentliggjort i EFT).

(3) EFT L 351 af 23.12.1997, s. 12.